Cyatholipidae

Se systematisk inndeling

Cyatholipidae er en gruppe (familie) av edderkopper som tilhører undergruppen Entelegynae i gruppen Araneomorphae.

 Utseende 
Små (kroppslengde 1–4 mm), slanke og svært langbeinte edderkopper. De åtte øynene er gruppert med to relativt store foran, et par et stykke bak disse og et par øyne tett sammen på hver side. Bakkroppen er trukket ut til en spiss, denne er over spinnvortene slik at disse blir liggende omtrent midt under bakkroppen. De lange beina er uten pigger. Hannens pedipalper (sekundære kjønnsorganer) er temmelig store.

 Levevis 
Disse edderkoppene lever mest i fuktige, høyereliggende skoger, men familien forekommer også i tørrere og åpnere habitater som savanne. De fleste bygger flate, mattelignende fangstnett og henger på undersiden av disse. De kan være ganske tallrike oppe i vegetasjonen der de finnes.

 Utbredelse 
Familien er utbredt i Afrika inkludert Madagaskar, i Australia og på New Zealand. Dessuten finnes det én art på Jamaica.
Dessuten er det kjent fossile arter fra baltisk rav (rundt 40 millioner år gammelt).

 Systematisk inndeling 

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Gruppe Orbicularia
 Overfamilie Araneoidea
 Familie Cyatholipidae Simon, 1894
 Slekten Alaranea Griswold, 1997 (Madagaskar)
 Slekten Buibui Griswold, 2001 (Afrika)
 Slekten Cyatholipus Simon, 1894 (Sør-Afrika)
 Slekten Hanea Forster, 1988 (New Zealand)
 Slekten Ilisoa Griswold, 1987 (Sør-Afrika)
 Slekten Isicabu Griswold, 1987 (Afrika)
 Slekten Kubwa Griswold, 2001 (Tanzania)
 Slekten Lordhowea Griswold, 2001 (Lord Howe Island)
 Slekten Matilda Forster, 1988 (Australia)
 Slekten Pembatatu Griswold, 2001 (Afrika)
 Slekten Pokennips Griswold, 2001 (Jamaica)
 Slekten Scharffia Griswold, 1997 (Afrika)
 Slekten Teemenaarus Davies, 1978 (Australia)
 Slekten Tekella Urquhart, 1894 (New Zealand)
 Slekten Tekellatus Wunderlich, 1978 (Australia)
 Slekten Tekelloides Forster, 1988 (New Zealand)
 Slekten Toddiana Forster, 1988 (Australia)
 Slekten Ubacisi Griswold, 2001 (Sør-Afrika)
 Slekten Ulwembua Griswold, 1987 (Afrika, Madagaskar)
 Slekten Umwani Griswold, 2001 (Afrika)
 Slekten Uvik Griswold, 2001 (Afrika)
 Slekten Vazaha Griswold, 1997 (Madagaskar)
 Slekten Wanzia Griswold, 1998

 Kilder 
 Griswold, C.E. (1997) The spider family Cyatholipidae in Madagascar (Araneae, Araneoidea). The Journal of Arachnology 25: 53-83.  

 Eksterne lenker 

 Tree of life, Cyatholipidae.

Kategori:Edderkopper
Kategori:Edderkoppdyr formelt beskrevet i 1894
Kategori:Dyr formelt beskrevet av Eugène Simon